سبب مشاركتي في المهرجان هو محاولة تقديم شي لبغداد و نشر السلام و اظهار بغداد بصورة اجمل
اني متطوع ضمن فريق الصيانة (ابطال الصيانة ) وهاي المشاركة الاولى الي بالهرجان وهدفي تحسين نظرة العالم للتطوع والمهرجان ونخليهم يعرفون انو هناك فئة شبابية دتشتغل وتتعب في سبيل صنع السلام وتخلي العالم تعيش هاليوم بساعدة مطلقة ولو شكم ساعة
تعرفت على المهرجان عن طريق السوشيال ميديا و الاصدقاء
واني متأكد حتصير تغييرات هواية مثّل نشر السلام و نوعي الناس بالأهداف الأساسية ليوم السلام العالمي
مريم صلاح عمري 19 سنة طالبة طب اسنان حبي للعمل التطوعي دفعني اشارك وحتى اتعلَّم اكثر بهذا المجال انضميت لفريق الاسعافات الأولية / التشريفات السنوات السابقة كنت مجرد حظور وهالسنة اول مشاركة مع الفريق
هدفي هو ان أفيد الناس بهذا المجال وبدون اي مقابل وتعريفهم بمعنى التطوع والسلام وشون ممكن يتحقق واستفيد من خبرات غيري لتطوير خبراتي اتعرفت على المهرجان عن طريق مواقع التواصل الاجتماعي والاصدقاء متأملة ان الناس تبدي تتفهم شنو العمل التطوعي ويكون لكل الشخص رغبة بتقديم المساعدة بأي طريقة يكدرلها
طالبة ترجمة انكليزي, مشاركتي بالمهرجان لبث روح التطوع بين الناس، ونوصل رسالة بأنه نحن اصحاب سلام
ونبرز الجانب الأيجابي من بلدنا وان الحياة ليست فقط حرب ودمار وانما اكو سلام وتعايش بينا واكو ناس تحب الحياة وعدهم رسائل يريدون يوصلوها
شاركت ضمن فريق التشريفات، وهاي مشاركتي الاولى بهذا المهرجان. نطمح ان نوصل رسالة السلام الي تقريبا انعدمت عدنا خلال هاي الفترة، ونبين انه الشباب قادرين على تغيير الواقع وعدهم إرادة بالتغيير نحو الافضل، ونعكس صورة حلوة عن بلدنا وعن بغداد تحديدا تعرفت على المهرجان صدفة عن طريق الفيس بوك سنة ٢٠١٦ التغيير الي أتأمله ان يصير حافز لبقية الشباب ويتطوعون ويعكسون صورة ايجابية عن بلدهم ،والسنة الجاية نكون اضعاف هذا العدد من المتطوعين
2018 هاي السنة الأولى الي بمشاركتي بمهرجان بغداد دار السلام لذلك الحماس اله لا يوصف، التجربة اللي اتاحها النا المهرجان بالتعرف على ناس يبدعون بنفس الأشياء اللي نحبها جدا تعنيلي
فرحة الحضور وفضولهم بشوفة الأعمال تبعثلنا تشجيع مو طبيعي، الأبتسامة اللي تشارك كل متطوع بالمهرجان وهو ديشتغل حتى ينجز شي حلو جدا تنطيني امل، حماس، و سلام "السلام" يجتمع ببغداد بكل يوم ما دامت تحتضن شباب واعي مثقف و له قدرة على التغيير للأفضل لذلك أنا جدا ممتنة لهاي الفرصة اللي حظيت بيها
سنا حيدر عمري 20 سنة هدفي من التطوع هو زيادة وعي الناس بالفن وضرورة وجود الفنانين داخل العراق الكثير من الموهوبين والطموحين يتمنون انو ينشرون فنهم الي يتحدث بلغة السلام للعالم تعرفت عن المهرجان عن طريق صديق كان مشارك بالسنوات السابقة و اني انضميت لفريق الستيج وبالتحديد مع ( العزف الشرقي ) وهاي اول مشاركة الي أغلب شباب العراق يتمنون يصير تغيير ب افكار الناس تجاه الفن بصورة عامة
وانو يعتبرون الفن شي اساسي بحياتهم مو يعتبرون الفن شي ماله مستقبل بالحياة
كثير من الشباب والبنات الموهوبين والي ميكدرون يظهرون موهبتهم وهذا بسبب عدم توفر الفرص المناسبة الهم وموثقوا بيهم وبقدراتهم
الهدف من المهرجان تغيير رأيي الناس عن الفن بصورة عامة والتعرف على الناس المدنيين الي يحبون ينشرون السلام ببلدنا ولتعلم اشياء جديدة عن مجالي الي احبة مجال الموسيقى
الاسباب الخلتني انضم للمهرجان انو شفت هذا المكان هو عائلة مو بس مجرد متطوعين
مكان اكدر اتعلم بي اشياء هواية و التقي بناس ممكن يضيفولي خبرة بحياتي
هذا المكان نكدر من خلاله نغير بالمجتمع ولو شي بسيط نكدر نفرح بيه ناس نكدر نقدم لبغداد هدية بسيطة
اني من متطوعين فريق الصيانة وهاي السنة الثالثة الي وياهم و تعرفت على المهرجان من خلال صديقي المقرب الي جان يسولفلي شون يشتغلون شون هم عائلة وحدة فحبيت هالمكان واني متأمل تغييرات هواية حتصير بالمجتمع و بديت الاحظ ولو شي بسيط انو اكو هواي ناس بدت تجي للمهرجان كمتطوعين او كحضور للمهرجان
التطوع غير حياتي ٣٦٠ درجة مجنت اني هيج شخصيتي اتغيرت افكاري تغيرت مهاراتي هم اتغيرت
تقديم المساعدة للأشخاص الي يحتاجوها وتبادل المعلومات زارا عمري 22 سنة صيدلانية متخرجة حديثا،وانضميت لفريق الاسعافات الاولية وهاي المرة الفعلية الاولى للمشاركة بمهرجان بغداد للسلام. هدفي بحكم مشاركتي بفريق الاسعافات اللي اختاريت التقديم اله بالذات هو تقديم المساعدة الصحية والاسعافات الاولية للاشخاص اللي يحتاجوها،وأيضاً تبادل ال المعلومات والخبرات واشتغل ويه ناس عدهم نفس الهدف والاهتمامات